मुख्यमंत्री त्रिवेन्द्र सिंह रावत शनिवार को सेलाकुई इंटरनेशनल स्कूल के 18वें स्थापना दिवस समारोह मे सम्मिलित हुए। मुख्यमंत्री ने स्कूल के मेधावी छात्र-छात्राओं को पुरस्कार वितरित करते हुए छात्रों का आह्वान किया कि उन्हें शिक्षा के साथ ही मैं से हम एवं सेल्फ से सोसाइटी की ओर भी सोचना होगा। यही शिक्षा की भी सफलता है। उन्होंने कहा कि आधुनिक सूचना तकनीकि का उपयोग भी हमें मैं से हम के लिये करना होगा तभी आधुनिक तकनीकि का अर्थ साकार हो सकेगा। उन्होंने इसमें आम आदमी की भागीदारी कैसे सुनिश्चित हो सकती है इस पर भी ध्यान देने को कहा।